open-index/open-wikipedia-markdown huggingface dataset:
Elämäpisteet

**Elämäpisteet**, **kestopisteet**, **osumapisteet**, myös **elämä**, **terveys**, **hiparit** jne. (, **HP**) on joidenkin pelien käsite. Se kuvaa kykyä ottaa vastaan vahinkoa ennen kuin hahmo tuhoutuu. Elämäpisteet on eräs pelimekaniikka.

Käsitteen toi peleihin Dave Arneson, joka kehitti Gary Gygaxin kanssa Dungeons & Dragons -peliä. Arnesonin mukaan pelaajat kiintyivät hahmoihinsa, eivätkä pitäneet siitä että he kuolivat yhdellä nopanheitolla. Elämäpisteiden ansiosta he voivat jatkaa pelaamista pitempää ja saavuttaa enemmän. Arneson otti säännön Yhdysvaltain sisällissotaan perustuvasta *Ironclads*-pelistä, jonka hän oli kehittänyt aiemmin.

Käsite on tätä vanhempi. Yhdysvaltain laivasto käytti jo 1920- ja 1930-luvuilla simulaatioissaan Life-parametria. Näissä simulaatioissa Kongō-luokan aluksella oli 12 elämäpistettä ja Nagato-luokalla 18,8. Yksikkönä olivat 14 tuuman kranaatin läpäisevää osumaa vastaavat osumat.

## Lähteet
Katja Hagelstam

**Katja Hagelstam** (s. 27. marraskuuta 1965 Helsinki) on suomalainen freelance-valokuvaaja, joka työskentelee lehdille ja kirjaprojekteissa. 

Hagelstam on opiskellut Västra Nylands folkhögskolan taidelinjalla 1985–1986, Firenenzessä yksityisessä video- ja valokuvausoppilaitoksessa 1987 ja International Center of photographyssa New Yorkissa 1992. Hän on pitänyt yksityisnäyttelyjä muun muassa vuonna 2000 ”KOTImainen” Hagelstamin Galleriassa Helsingissä ja 2003 Galleri Bellmanissa Tukholmassa.

Hagelstam oli valokuvaajana ryhmässä Gun de la Chapellen ja Bo Lönnqvistin kanssa tekemässä kirjaa *Kartanoruokia*, joka palkittiin tiedonjulkistamispalkinnolla vuonna 1994. Palkitsemisperusteissa sanotaan muun muassa: Ryhmä teki "arvokkaan työn tallentamalla kahdenkymmenenviiden ruokaperinteestään kuuluisan suomalaisen kartanon – – ruokakulttuuria kuvailevaksi dokumentiksi Kartanoruokia. – – Kirja täydentää nykykuvaa suomalaisista kartanoista uudella - - tavalla."

Teos *Suomalaista talonpoikaisantiikkia, Kosti Tuomen kokoelmat, erityismaininta*, jonka tekijöinä on Hagelstamin lisäksi Wenzel Hagelstam ja Kari-Otso Nevaluoma sai erityismaininnan vuonna 2006 Lauri Jäntin palkinnon jakamisen yhteydessä.

Hagelstam on valokuvannut kymmeniin kirjoihin.

## Palkittu teos
*Chapelle, Gun de la, Hagelstam, Katja, Lönnqvist, Bo. *Bord - duka dig!: herrgårdsmat i Finland*. Gun de la Chapelle; foto: Katja Hagelstam; med en inledning av Bo Lönnqvist; utgiven av Finlands svenska Marthaförbund. Esbo: Schildt, 1993. .
*Chapelle, Gun de la, Hagelstam, Katja, Lönnqvist, Bo. *Kartanoruokia.* Finlands svenska Marthaförbund; teksti: Gun de la Chapelle; valokuvat: Katja Hagelstam; johdanto: Bo Lönnqvist; suomennos: Kaarina Ripatti ja Anna Muurinen. WSOY, 1993 .

## Lähteet
Kantri (täsmennyssivu)

**Kantri** voi tarkoittaa ainakin seuraavia:

* kantri eli country, musiikkityyli
* *[[Kantri (vuoden 1971 albumi)|Kantri]]*, suomalainen countrymusiikkikokoelma vuodelta 1971
* *[[Kantri (vuoden 2001 albumi)|Kantri]]*,  Mikko Alatalon studioalbumi vuodelta 2001
* *[[Kantri (elokuva)|Kantri]]*, intialainen telugunkielinen elokuva vuodelta 2008
* Kantri, Maaseudun Tulevaisuuden kuukausiliite

## Katso myös
* Country (täsmennyssivu)
Glenn Greenwald

**Glenn Edward Greenwald** (s. 6. maaliskuuta 1967) on yhdysvaltalainen toimittaja, kirjailija ja juristi. Hän on kirjoittanut kolumneja ja tutkivaa journalismia *[[The Guardian]]iin* ja vuodesta 2014 *[[The Intercept]]* -verkkojulkaisuun. Greenwald on yksi keskeisimmistä maailmanlaajuista joukkovalvontaa käsittelevistä toimittajista. Hänen tekemänsä paljastukset joukkovalvonnasta perustuvat Edward Snowdenin vuotamaan aineistoon. *The Guardian* voitti Pulitzer-palkinnon vuonna 2014 osaksi Greenwaldin raporttien ansiosta.

## Lähteet

## Aiheesta muualla
Sian Brooke

**Sian Brooke** (syntyjään **Sian Elizabeth Phillips**, Lichfield 1980) on brittiläinen näyttelijä. Hänet tunnetaan rooleistaan Eurus Holmesina tv-sarjassa *[[Uusi Sherlock]]* ja Lori Marcusena tv-sarjassa *[[Cape Wrath]]*.

Brooke on kotoisin Lichfieldistä ja on nuorin kolmesta sisaruksesta. Hänellä on walesiläiset vanhemmat. Brooken oikea sukunimi on Phillips, taiteilijanimekseen hän otti Brooken välttääkseen sekaannuksen, näyttelijä Siân Phillipsiin.
SCUM-manifesti

**SCUM-manifesti** () on Valerie Solanaksen kirjoittama, vuonna 1967 julkaistu radikaalifeministinen manifesti. Tekstin mukaan naisten on kaadettava vallitseva yhteiskuntajärjestys ja tuhottava miehet. Sanan SCUM () on katsottu olevan lyhenne lauseesta ”Society for cutting up men” . 

Savukeidas julkaisi manifestin suomeksi vuonna 2011 Suvi Auvisen suomentamana.

Solanas tunnetaan yrityksestään murhata taiteilija Andy Warhol. Solanas ei tiettävästi missään vaiheessa kuulunut yhteenkään feministiseen ryhmään.

## Sisältö

SCUM-manifestin keskeinen teema on miehen tuhoaminen. 

Teksti alkaa seuraavalla julistuksella: 

Manifestia pidetään yleisesti satiirisena, mutta sen katsotaan nostavan esiin varteenotettavia filosofisia ja yhteiskunnallisia kysymyksiä. Solanasista kirjan kirjoittaneen Sara Stridsbergin mukaan Solanas kuvailee manifestissä miestä samoin kuin mies on kuvaillut naista kautta historian.

Solanas on sanonut myöhemmin tarkoittaneensa miehellä yleistä käsitystä miehenä olemisesta eikä kaikkien fyysisten miesten tuhoamista. 

Joidenkin tulkintojen mukaan Solanas hyökkää tekstissään miesten sijaan yhteiskunnallista järjestelmää palvelevia naisia vastaan. Tekstiä on kutsuttu vaikeaksi ja jopa vastenmieliseksi 2000-luvun feministin näkökulmasta. Solanasin tekstistä on löydetty seksuaalisuuden hylkäämisen teemoja. Manifestissa esimerkiksi irvaillaan hippiliikkeen ajatuksille vapaasta rakkaudesta.

## Aiheesta muualla
*SCUM Manifesto  

## Lähteet
Anna Signeul

**Anna Signeul** (s. 20. toukokuuta 1961 Falun) on ruotsalainen jalkapallovalmentaja ja entinen jalkapalloilija. Heinäkuusta 2017 heinäkuuhun 2022 hän toimi Suomen naisten jalkapallomaajoukkueen päävalmentajana. 

Pelipaikaltaan Signeul oli keskikenttäpelaaja. Hän aloitti uransa vuonna 1972–1978 kotikaupunkinsa seuran Falu BS:n paidassa. Peliurallaan Signeul pelasi 240 ottelua Ruotsin korkeimmalla sarjatasolla Damallsvenskanissa IK Bragen ja Strömsbro IF:n riveissä. Hän lopetti uransa vuonna 1992.

Valmentajanuransa Signeul aloitti vuonna 1981 IK Bragessa pelatessaan seurassa myös samaan aikaan. Vuosina 1996–2004 hän toimi Ruotsin nuorten maajoukkueiden valmentajana johtaen alle 19-vuotiaat naiset Euroopan-mestaruuteen vuonna 1999 ja pronssille edeltävänä vuonna. Vuonna 2005 hänet nimettiin Skotlannin naisten jalkapallomaajoukkueen päävalmentajaksi. Päävalmentajakautensa aikana Signeul vei skotlantilaista naisjalkapalloa paljon eteenpäin ja johti maan historiansa ensimmäistä kertaa EM-kilpailuihin vuonna 2017. Hänelle on kertynyt yli 150 peliä Skotlannin valmentajana.

Tammikuussa 2017 Signeul valittiin Suomen naisten jalkapallomaajoukkueen eli ”Helmarien” päävalmentajaksi. Hän aloitti työssään EM-kilpailuiden 2017 jälkeen. Hänet erotettiin heinäkuussa 2022, ja tilalle valittiin Marko Saloranta.

Signeul valmensi Suomen maajoukkueen EM-kilpailuihin 2022. Kisapaikka varmistui Helmarien voitettua Portugalin EM-karsintaottelussa Helsingissä 19. helmikuuta 2021. Portugali-voitto varmisti myös EM-karsintalohkon ykkössijan.

## Lähteet
Kloorianiliini

**Kloorianiliini** viittaa kolmeen saman aineen isomeeriin:
*m-Kloorianiliini
*o-Kloorianiliini
*p-Kloorianiliini
UpStairs Loungen tuhopoltto

**UpStairs Loungen tuhopoltto** oli seksuaalivähemmistöjen suosimaan yökerhoon kohdistunut tuhopoltto New Orleansissa 24. kesäkuuta 1973, jolloin 32 ihmistä kuoli.

## Reaktiot
Uutisissa käytettiin uhreista loukkaavaa kieltä ja paikallispoliitikot eivät ilmaisseet surunvalitteluitaan. Jotkut paikallisista kirkoista kieltäytyivät hautaamasta palossa menehtyneitä ja eräät perheet eivät halunneet tunnistaa ruumiita.

## Lähteet
Nicole Blackman

**Nicole Blackman** (s. 30. marraskuuta 1971 New York, Yhdysvallat) on yhdysvaltalainen performanssitaiteilija, runoilija, kirjailija ja laulaja. Musikaalista työtä hän on tehnyt muun muassa Alan Wilderin kanssa yhteistyönä hänen Recoil-projektinsa kanssa. Blackman on kontribuoinut Recoilin vuoden 2000 albumiin *[[Liquid]]*.

## Lähteet
Matti Koponen

**Matti Koponen** (26. huhtikuuta 1917 Kuopio – 17. maaliskuuta 1994 Tampere) oli suomalainen rovasti ja sosiaalineuvos. Hän oli mukana diakoniatyössä ja Tampereen kunnallispoliitikassa.

Koponen vihittiin papiksi 1943. Hän toimi jatkosodan aikana valitusupseerina ja sotilaspappina Itä-Karjalassa. Hän oli aluksi Maaselän piirin valistustoimistossa Paateneessa ja toimi sitten vuoden 1942 alusta lähtien 700 asukkaan Sellin kylän "kyläpäällikkönä". Koponen perusti kylään muun muassa kansanopiston ja organisoi iltarippikoulun. Hän oli marraskuusta 1943 alkaen Paatenen Viesti-lehden päätoimittajana. Koponen oli elokuussa 1991 Sellin kylän Spuassun praasniekassa kunniavieraana.

Sotien jälkeen Koponen toimi Suomen Liikemiesten Lähetysliiton toiminnanjohtajana ja oli Tampereen seurakuntien diakoniajohtajana 1970–1987. Hän kehitti johtajakaudellaan muun muassa vanhusten päivähoitotoimintaa ja mielenterveyspotilaiden avohuoltoa. Koponen oli Tampereen kaupunginvaltuuston jäsenenä vuodesta 1964 alkaen ja hän oli myös valtuuston puheenjohtajana.

Koponen kuoli maaliskuussa 1994 avantouinnin yhteydessä saamaansa sairauskohtaukseen.

## Teoksia
* *Suomen liikemiesten lähetysliitto ry. 1920-1970*. Turku 1969
* *Suomen liikemiesten lähetysliitto 1920-1990* ; kirj. Matti Koponen, Heikki Nuutinen. Suomen liikemiesten lähetysliitto, Turku 1990

## Lähteet

## Aiheesta muualla
* Matti Koponen puhuu Tampereen kaupunginvaltuustolle, Veikko Seppäsen ottama valokuva Tampereen kaupunginvaltuuston kokouksesta 21.11.1984 (Työväenmuseo Werstas)
* Tampereen kaupunginvaltuutettu Matti Koponen vastaanottaa maljakon valtuuston kokouksessa 18.9.1985 (Työväenmuseo Werstas)
Metal (ohjelmointi)

**Metal** on Applen ohjelmointirajapinta grafiikkaprosessorin käyttöön iOS- ja macOS-laitteilla.

Muita vastaavia rajapintoja ovat Khronos Groupin OpenGL ja Vulkan, Microsoftin Direct3D ja AMD:n Mantle.

Metal on alun perin julkaistu iOS 8:ssa ja myöhemmin Mac OS:lle.

Metal tukee GPGPU-käyttöä *Compute Pipeline* toiminnon kautta.

Apple on ilmoittanut *Metal 2* -rajapinnan tulosta ja SteamVR-tuesta uudelle rajapinnalle.

Apple on julkaissut shader-ohjelmointiin Metal Shading Language -kielen, joka perustuu C++14-kieleen.

## Katso myös
* Direct3D
* Mantle
* OpenGL
* Vulkan

## Lähteet

## Aiheesta muualla
* Applen Metal-sivut
IRIS GL

**IRIS GL** () on SGIn kehittämä ohjelmointirajapinta, joka oli OpenGL:n edeltäjä.

IRIS GL oli suljettu rajapinta, josta muokattiin avoin OpenGL mm. poistamalla patentoituja ja lisensoituja osia, sekä tukemalla eri laitealustoja.

## IRIS GL versiot

IRIS GL oli saatavilla vain SGI:n IRIX Unixissa. 

Rajapinnan julkaisuversiot olivat:
* IRIS GL 1 (1983)
* IRIS GL 2 (1986)
* IRIS GL 3 (1988)
** IRIX 3.x
* IRIS GL 4 (1991)
** IRIX 4.3

* OpenGL 1.0 (1993)
** IRIX 5.1

## IRIS GL ja OpenGL eroavaisuudet

Oppaita IRIS GL -ohjelmien siirtämisestä OpenGL:lle, jossa on myös listattu eroavaisuuksia IRIS GL:n ja OpenGL:n välillä.

## Nimen muu käyttö

SGI:llä oli myös IRIS-työasemasarja.

## Lähteet
Pujehun

**Pujehun**  on Sierra Leonen Eteläisen maakunnan 345&nbsp;577 asukaan Pujehunin piirikunnan hallintokeskus. Vuonna 2013 kaupungin väkiluku oli 9&nbsp;899.

Maalaiskaupunki Pujehun on Pujehunin piirikunnan kaupallinen sekä hallinnollinen keskus. Kaupunki sijaitsee noin 80 kilometriä Bosta etelään ja noin 320 kilometriä kaakkoon maan pääkaupungista Freetownista. Pujehunin väestö kuuluu suurimmilta osin mendejen etniseen ryhmään.

## Historia
Pujehun nimettiin vaikutusvaltaisen mendesoturin Nyaguan mukaan, joka asui lähellä sijaitsevassa Panguman kylässä. Kun Nyagua miehineen meni sotaan, käyttivät he Pujehunia levähdyspaikkanaan. Tuohon aikaan kaupungissa kasvoi paljon pippuria, jota mendet kutsuivat nimeltä *puei*. Tämä johti lopulta alueen kutsumiseen Pujehuniksi.

## Lähteet

## Aiheesta muualla
* Sierra Leone: Pujehun District Reference Map (pdf)   (humanitarianresponse.info)
* Sierra Leone declares first Ebola-free district (10.1.2015)  (theguardian.com)
Narodnaja niva

**Narodnaja niva** (, ”Kansan vainio”) oli Helsingissä vuonna 1917 ilmestynyt venäjänkielinen sosialistivallankumouksellinen sanomalehti.

Toukokuussa 1917 ensimmäisen kerran ilmestynyt *Narodnaja niva* oli yksi helmikuun vallankumouksen jälkeen syntyneistä venäläisistä sotilaslehdistä. Se ilmoittautui ensin Sosialistivallankumouksellisen puolueen Helsingin osaston ja sitten Suomen komitean äänenkannattajaksi. Vasemmistososialistivallankumouksellisten kuten Proš Prošjanin ja Aleksei Ustinovin puolueesta erottamisen jälkeen lehti siirtyi oikeistososialistivallankumouksellisen Sergei Tsionin käsiin. Puolueen vasemmisto perusti heinäkuussa 1917 oman lehden *[[Sotsialist-revoljutsioner]]*. Vasemmistososialistivallankumouksellisten tukemat bolševikit lakkauttivat kuudesti viikossa ilmestyneen *Narodnaja nivan* lokakuun vallankumouksen jälkeen ja pidättivät Tsionin.

## Lähteet

## Aiheesta muualla
* ''Narodnaja niva'' digitoituna kansalliskirjastossa
Rebel in the Rye

**Rebel in the Rye** on vuonna 2017 ensi-iltansa saanut yhdysvaltalainen elämäkerrallinen draamaelokuva, jonka on ohjannut ja käsikirjoittanut Danny Strong. Se perustuu Kenneth Slawenskin kirjaan *J. D. Salinger – kirjailijan elämä*, joka kertoo nuoren kirjailijan J. D. Salingerin elämästä toisen maailmansodan aikaan. Elokuvan pääosia esittävät Nicholas Hoult, Zoey Deutch, Kevin Spacey, Sarah Paulson, Brian d’Arcy James, Victor Garber, Hope Davis ja Lucy Boynton.

*Rebel in the Rye* sai ensi-iltansa Sundancen elokuvajuhlilla 24. tammikuuta 2017.
## Rooleissa

## Lähteet

## Aiheesta muualla
*
Yleisurheilun alle 20-vuotiaiden Euroopan-mestaruuskilpailut 2015

Vuoden **[[2015]] [[yleisurheilun alle 20-vuotiaiden Euroopan-mestaruuskilpailut]]** käytiin 18.–19. heinäkuuta Ekängens Friidrottsarenalla Eskilstunassa Ruotsissa.

## Mitalistit
Käytetyt lyhenteet:
* WJR = alle 20-vuotiaiden maailmanennätys
* EJR = alle 20-vuotiaiden Euroopan ennätys
* NJR = alle 20-vuotiaiden maan ennätys
* CR = kilpailuennätys
* NR = maan ennätys
* PB = henkilökohtainen ennätys
* WJL = kauden nuorten kärkitulos
* SB = henkilökohtainen kauden paras tulos

### Miehet

### Naiset

## Lähteet
* Tulokset (European Athletics) 
* Miesten kisaennätykset 
* Naisten kisaennätykset
Moyamba

**Moyamba**  on Sierra Leonen Eteläisessä maakunnassa sijaitsevan 318&nbsp;064 asukkaan Moyamban piirikunnan hallintokeskus. Vuonna 2004 kaupungin väkiluku oli 11&nbsp;485.


|Koululapsia koulunsa edustalla Moyambassa.
|SISTec-organisaation järjestämää tietokoneiden käyttökoulutusta koulussa (2016).


## Lähteet
Waterloo (Sierra Leone)

**Waterloo**  on Sierra Leonen Läntisen alueen 444&nbsp;270 asukkaan (VL 2015) Läntisen alueen maaseutupiirikunnan hallintokeskus ja samanniminen äänestysalue. Vuonna 2015 Waterloon äänestysalueella asui 48,1 prosenttia koko Läntisen alueen maaseutupiirikunnan väestöstä eli 213&nbsp;778 ihmistä.
 
## Lähteet
Norwegian Long Haul

**Norwegian Long Haul**  oli Norwegian Air Shuttlen tytäryhtiö, joka liikennöi sen kaukolentoja Aasiaan ja Pohjois-Amerikkaan. Se ei lentänyt omilla tunnuksillaan, vaan kaikilla sen lennoilla käytettiin emoyhtiön tunnuksia (DY/NAX).

1. tammikuuta 2012 perustettu yhtiö lensi ensilentonsa Oslosta New Yorkiin 30. toukokuuta 2013. Lennot aloitettiin vuokratulla Airbus A340-300 -koneella. Ensimmäisen uuden Boeing 787 -koneensa Norwegian Long Haul sai kesäkuun 2013 lopulla.

Koronaviruspandemian alettua Norwegian lopetti kaukolentonsa maaliskuussa 2020. Tammikuussa 2021 yhtiö ilmoitti, että kaukolentojen suunniteltu uudelleen käynnistäminen pandemian jälkeen jäi lopulta toteuttamatta yhtiön jouduttua talousvaikeuksiin. Norwegianin perustaja Bjørn Kjos oli myöhemmin mukana perustamassa uutta norjalaista pitkän matkan lentoyhtiötä Norse Atlantic Airwaysia.

## Laivasto
Toimintansa aikana Norwegian Long Haul käytti seuraavia lentokoneita:

* 2 Airbus A340-300 (vuokralla Hi Flylta)
* 8 Boeing 787-8
* 13 Boeing 787-9

## Lähteet
Aleksei Ustinov

**Aleksei Mihailovitš Ustinov** (, 17. syyskuuta 1879 Saratovin kuvernementin Serdobskin kihlakunnan Bekovon kylä – 26. syyskuuta 1937 Tallinna) oli venäläinen sosialistivallankumouksellinen ja sittemmin kommunisti.

Rikkaan maanomistajan perheeseen syntynyt Ustinov valmistui Moskovan yliopiston historiallis-kielitieteellisestä tiedekunnasta vuonna 1904 ja Zürichin teknisestä korkeakoulusta vuonna 1917. Hän liittyi sosialistivallankumouksellisiin vuonna 1906, joutui pidätetyksi ja karkotetuksi ja muutti viranomaisten vaatimuksesta ulkomaille. Ustinov asui Ranskassa ja Sveitsissä, liittyi sosialistivallankumouksellisten vasempaan siipeen ja työskenteli ensimmäisen maailmansodan aikana venäläisten sotavankien keskuudessa.

Helmikuun vallankumouksen jälkeen Ustinov palasi Venäjälle työskennellen Proš Prošjanin kanssa Itämeren laivaston sotilaiden keskuudessa Helsingissä. Hän kuului vasemmistososialistivallankumouksellisten ryhmään, kannatti yhteistyötä bolševikkien kanssa ja joutui erotetuksi sosialistivallankumouksellisesta puolueesta. Syksyllä 1917 hänet valittiin Venäjän perustuslakia säätävän kokouksen jäseneksi.

Lokakuun vallankumouksen jälkeen Ustinov kuului Vasemmistososialistivallankumouksellisen puolueen keskuskomiteaan ja Yleisvenäläisen toimeenpanevan keskuskomitean puhemiehistöön. Hän erosi vasemmistososialistivallankumouksellisista huhtikuussa 1918 ja tuomitsi heinäkuun kapinayrityksen. Sen jälkeen Ustinov oli perustamassa bolševikkeihin vuonna 1920 liittynyttä Vallankumouksellisten kommunistien puoluetta, jonka johtajana hän myös toimi.

Vuodesta 1921 lähtien Ustinov työskenteli diplomaattina. Tammikuusta 1934 aina kuolemaansa saakka hän toimi Neuvostoliiton täysivaltaisena edustajan Virossa.

## Lähteet
Antikommutatiivisuus

Binäärioperaatio on **antikommutatiivinen** tai **antikommutoiva**, jos alkioiden operointijärjestyksen vaihtaminen muuttaa operaation tuloksen käänteisalkiokseen. Tämä määritelmä on kuitenkin hieman epätarkka, sillä käänteisalkiolla voidaan tarkoittaa joko *additiivista käänteisalkiota* tai *multiplikatiivista käänteisalkiota* riippuen joukosta, jossa kyseinen operaation on määritelty. Tarkempi määritelmä käyttäen additiivista käänteisalkiota (ks. vastaluku) seuraa.

## Formaali määritelmä
Olkoon S epätyhjä joukko varustettuna binäärisillä operaatioilla \circ ja *. Vaaditaan lisäksi ensimmäiseltä operaatiolta se, että joukko S varustettuna laskutoimituksella \circ muodostaa ryhmän. Tämä on välttämätöntä käänteisalkion olemassaolon kannalta. Jos a\in S, niin merkitään a:n käänteisalkiota -a:lla (kuten vastalukua). Ts.

a\circ(-a)=-a\circ a=0_S,

missä 0_S on ryhmän (S, \circ) neutraalialkio. Tällöin binäärinen operaatio * on **antikommutatiivinen**, jos kaikilla a, b \in S pätee

a*b=-(b*a).

## Antikommutatiivinen vai epäkommutatiivinen?
Antikommutatiivisuutta ei pidä sotkea *epäkommutatiivisuuteen* (tai *ei-kommutoivaan*). Epäkommutatiivinen tarkoittaa ei-vaihdannaista, eli edellä olevin merkinnöin

a*b\neq b*a.

Antikommutatiivisuus on siis epäkommutatiivisuuden erikoistapaus.

## Esimerkkejä
* Vektoreiden ristitulo on antikommutatiivinen: jos \mathbf a, \mathbf b \in \mathbb R^3, niin \mathbf a\times \mathbf b=-(\mathbf b\times\mathbf a).
* Reaalilukujen vähennyslasku on antikommutatiivinen, kunhan vähennyslasku tulkitaan nimenomaan yhteenlaskun käänteislaskutoimituksena: a-b=-(b-a)kaikille reaaliluvuille a ja b.

## Katso myös
* Operaattori (matematiikka)
Karaatti (pitoisuus)

**Karaatti** (lyhenne K) ()  on vanha jalometallien pitoisuuden yksikkö. Yksi karaatti on yksi kahdeskymmenesneljäsosa (1/24) painosta. Tässä mielessä 24 karaattia tarkoittaa (lähes) täysin puhdasta jalo­metallia ja esimerkiksi 18 karaattia 750 promillen jalometallipitoisuutta. Nykyisissä suomalaisissa jalometallituotteiden leimoissa karaattia ei käytetä, vaan kulta- tai hopeapitoisuus ilmaistaan tuhannesosina seoksen massasta. Esimerkiksi ulkomailta tuotu 14 karaattia kultaa sisältävä tuote voi alittaa Suomen jalometallisäädösten mukaisen vähimmäispitoisuuden 585 massan tuhannesosaa.

(*) Portugalissa käytössä oleva kullan pitoisuusyksikkö.

## Lähteet
SuperH

**SuperH** on Hitachin kehittämä 32-bittinen RISC-suoritinsarja. Suorittimia valmistaa vuonna 2017 Renesas Electronics.

Suoritinta on käytetty pelikonsoleissa ja autoteollisuudessa.

Useat suorittimeen liittyvät patentit ovat vanhentuneet mikä on tehnyt siitä jälleen houkuttelevan avoimelle laitteistokehitykselle.

## Mallit

Malleja ovat:
* SH-1
* SH-2
* SH-2A (2006)
** päivitysmalli
** Harvard-arkkitehtuuri
* SH-3
* SH-4
* SH-5, 64-bittinen
* SH-Mobile

## Käyttökohteet

Käyttökohteita ovat autoteollisuus, sulautetut järjestelmät ja pelikonsolit kuten:
* Sega Saturn 
* Sega Dreamcast

## Käyttöjärjestelmätuki

* Linux
* QNX

## Lähteet

## Aiheesta muualla

* J2 open processor
* Käskykannan yhteenveto
Lungin kansainvälinen lentoasema

**Lungin kansainvälinen lentoasema** (), joskus myös **Freetown International Airport** , on Sierra Leonen suurin ja ainoa kansainvälinen lentoasema. Se sijaitsee linnuntietä 15 kilometriä pääkaupunki Freetownin keskustasta pohjoiseen, Lungin taajaman eteläpuolella. Kentästä vastaa Sierra Leonen lentoasemaviranomainen (SLAA). Pääkaupungista lentoasemalle johtava suorimmasta yhteydestä osa liikennöidään Freetownin päässä lautan tai vesibussin avulla. Merimatka (7–8 km: Tagrin Ferry Terminal–Kissy Ferry Terminal, Freetown) esimerkiksi vesitaksilla tai autolautalla kestää 20–40 minuuttia, lisäksi tulee bussi, taksi tai auto kentältä lauttaterminaaliin. Pitempi maantieyhteys (matka-aika jopa 4–6 tuntia) on myös mahdollinen Port Lokon kautta.



## Lähteet

## Aiheesta muualla
Renesas Electronics

**Renesas Electronics Corporation** () on japanilainen puolijohteiden ja elektroniikan valmistaja.

Vuonna 2003 Hitachi ja Mitsubishi Electric perustivat yhteisyrityksen nimellä *Renesas Technology*. Nimi muodustuu sanoista *Renaissance Semiconductor for Advanced Solutions*.

Vuonna 2010 yhtiö yhdistyi NEC Electronicsin kanssa ja nimi vaihtui muotoon *Renesas Electronics*.

Yhtiö osti Nokian langattomien modeemien liiketoiminnan vuonna 2010.

Vuonna 2013 Broadcom osti Renesas Mobile Europen.

Yritys on ollut maailman suurin autoteollisuuden puolijohdevalmistaja vuonna 2014 Gartnerin mukaan.

Vuonna 2016 yhtiö sopi ostavansa Intersil Corporation -yhtiön, jonka kauppas valmistui helmikuussa 2017. Syyskuussa 2018 yhtiö kertoi ostavansa yhdysvaltalaisen Integrated Device Technologyn (IDT) 6,7 miljardin dollarin hintaan. IDT:n kauppa valmistui maaliskuussa 2019.

## Tuotteet

Yhtiö valmistaa useita eri suorittimia ja mikrokontrollereita käytettäväksi autoteollisuudessa ja sulautetuissa järjestelmissä.

* SuperH
* V850
* M32R
* Hitachi H8

## Lähteet
Ahmed Sékou Tourén kansainvälinen lentoasema

**Ahmed Sékou Tourén kansainvälinen lentoasema** (), , aiemmin **Conakryn kansainvälinen lentoasema**, on Guinean pääkaupunki Conakryn kansainvälinen lentoasema. Lentoasemarakennus valmistui vuonna 1985, ja sen suunnitteli kansainvälisesti tunnettu lentoasema-arkkitehti Paul Andreu.

Lentoasema sijaitsee Conakryn kaupungin keskivaiheilla Matamin kunnassa (), josta lounaassa sijaitsevaan kaupungin historialliseen keskustaan on noin 13 kilometriä.

Vuonna 2016 lentoasema käytti yhteensä 396&nbsp;300 matkustajaa, mikä oli 14 prosenttia edellisvuotta enemmän.


## Lähteet

## Aiheesta muualla
Intersil Corporation

**Intersil Corporation** on Yhdysvaltalainen puolijohdevalmistaja, joka muodostui vuonna 1999 ostamalla Harris Corporationin puolijohdevalmistuksen *Harris Semiconductor*.

## Historia
Jean Hoerni perusti yhtiön nimellä Intersil (lyhenne sanoista International Silicon) vuonna 1967. General Electric sulautti yhtiön puolijohdeosastoonsa vuonna 1980. Vuonna 1988 Harris-yhtiö hankki General Electricin mikropiirivalmistuksen. Vuonna 1999 Harris-yhtiö myi puolijohdeteollisuutensa sijoittajille, jolloin Intersil-nimi herätettiin uudelleen.

Vuonna 2016 Renesas Electronics sopi ostavansa yhtiön. Vahvistus kaupalle tuli helmikuussa 2017.

## Lähteet

## Aiheesta muualla
* Yhtiön kotisivut
Jermaine Stewart

**William Jermaine Stewart** (7. syyskuuta 1957 – 17. maaliskuuta 1997) oli yhdysvaltalainen R&B-laulaja, joka tunnetaan parhaiten hänen vuoden 1986 hitistänsä ”We Don’t Have to Take Our Clothes Off”. Kyseinen kappale saavutti toisen sijan sekä Britanniassa että Kanadassa. Lisäksi se pääsi Billboard Hot 100:n sijalle 5.

## Diskografia

### Albumit
*1984: *The Word Is Out* 
*1986: *Frantic Romantic* 
*1988: *Say It Again* 
*1989: *What Becomes a Legend Most*
*1992: *Set Me Free* 
*2005: *Attention: A Tribute to Jermaine Stewart*
*2011: *Greatest Hits*

### Singlet
*1983: ”The Word Is Out” 
*1985: ”I Like It”
*1985: ”Get Over It”
*1986: ”We Don’t Have to Take Our Clothes Off” 
*1986: ”Frantic Romantic”/”Versatile”
*1986: ”Jody” 
*1987: ”Don’t Ever Leave Me” 
*1987: ”Say It Again” 
*1988: ”Get Lucky” 
*1988: ”Don’t Talk Dirty to Me” 
*1989: ”Is It Really Love?”
*1989: ”Hot and Cold”
*1989: ”Tren de Amor” 
*1990: ”Every Woman Wants To” 
*1992: ”Set Me Free”

## Lähteet
Harvardin arkkitehtuuri

**Harvardin arkkitehtuuri** on tietokoneiden ja suorittimien suunnitteluperiaate, jossa komentokäskyt ja data käyttävät fyysisesti erillistä tallennusta ja signaaliväylää.

Harvardin arkkitehtuurissa on etunsa, mutta se aiheuttaa myös haasteita ratkaisuille.

Tyypillinen käyttötapaus on suoritin, jossa käskyille ja data-arvoille on fyysisesti erilliset välimuistit.

Arkkitehtuurin komponentit:
* Kontrolliyksikkö (CU) joka suorittaa ohjelmaa.
* Aritmeettis-looginen yksikkö (ALU), joka toteuttaa tärkeimmät operaatiot kuten yhteen- ja vähennyslaskut, loogiset AND-, OR-, ja NOT-operaatiot yms.
* Rekisterit ovat nopeaa muistia kontrolliyksikön ja aritmeettis-loogisen yksikön käytössä.
* Muisti ja I/O (input-output)-laitteet, jotka kattavat tietokoneen I/O- ja muistiavaruuden. 

## Katso myös

* Von Neumannin arkkitehtuuri
* Muistiarkkitehtuuri

## Lähteet
Má vlast

**Má vlast** () on kokoelma kuudesta sinfonisesta runosta jonka on säveltänyt tšekkiläinen säveltäjä Bedřich Smetana vuosien 1874 ja 1879 välillä. Näissä runoissa Smetana yhdisti Franz Lisztin sävelrunon muodon kansallismielisen musiikin ihanteiden kanssa, joka oli suosittua 1800-luvun loppupuolella. Jokainen runo kuvaa jotakin tiettyä puolta Böömin maaseudusta, historiasta tai legendoista.

Kokoelman osat ovat:
* *Vyšehrad* – historiallinen linna, joka oli Böömin muinaisten kuninkaiden tukipaikka.
* *Vltava* – kuvaus Vltava- eli Moldau-joesta, sarjan tunnetuin ja suosituin osa.
* *Šárka* – böömiläinen sankaritar, joka voitti ritari Ctiradin.
* *Z českých luhů a hájů (Böömin kedoilta ja lehdoista)* – idyllinen maalaiskuvaus.
* *Tábor* – hussilaisten linna.
* *Blaník* – vuori, jolla hussilaiset poltettiin ja jolla he odottavat ylösnousemusta.

## Lähteet
BeNe League -kausi 2015–2016

**BeNe League -kausi 2015–2016** oli Alankomaiden ja Belgian jääkiekon pääsarjan BeNe Leaguen ensimmäinen kausi. Kauden päätteeksi mestaruuden voitti belgialainen REPLAY HYC Herentals

## Joukkueet ja lohkojako

## Runkosarja

### Lohko A

### Lohko B

### Pistepörssi

## Pudotuspelit

## Lähteet
Liberian aluejako

**Liberian aluejako** kuvaa Liberian maantieteellisen alueen hallinnollista jakoa. Aluejaon ylimmän tason muodostaa 15 piirikuntaa (). Piirikunnat jakautuvat paikallishallintoa varten piireihin ja kaupunkikuntiin (engl. *districts*, *townships*). Joissakin tarkasteluissa Liberian  piirikunnat on ryhmitelty kuudeksi alueeksi. 

Seuraavassa taulukossa on piirikuntien perustiedot ja maan tilastoviranomaisen piirikuntia laajemmista alueista käyttämä alueryhmittely. 

## Lähteet
Vivaldi (selain)

**Vivaldi** on Vivaldi Technologiesin kehittämä verkkoselain. Yrityksen perustajiin kuuluvat Opera Softwaren perustajajäsen ja entinen toimitusjohtaja Jon Stephenson von Tetzchner sekä Tatsuki Tomita.

Selain julkaistiin virallisesti 6. huhtikuuta 2016. 

Kahdeksan kuukautta version 1.0 julkaisun jälkeen selaimella oli noin miljoona käyttäjää. Selaimen kohteena ovat web-kehittäjät ja nk. tehokäyttäjät.
Selain perustuu Chromium-projektiin. 

Selaimen versiossa 3.0 on sisäänrakennettuna tuki mainoksien ja seurannan estämiselle. Julkaisuaikaan muut verkkoselaimet jättivät mainosten eston liitännäisten vastuulle ja toiminnallisuuden sisällyttäminen suoraan verkkoselaimeen oli merkittävä ja kiistanalainen päätös.
Selaimesta on myös poistettu markkinaseurannassa käytettävä tunniste, koska joillakin sivustoilla sillä estettiin selaimen käyttö.

Versiossa 4.0 selaimeen on lisätty sähköpostin asiakasohjelma, RSS-syötteen lukija sekä kalenteri. Sähköpostin käsittely sisältää paikallisesti käyttäjän koneella toimivia ominaisuuksia, kuten haut sähköposteista ja suodattimet, jotka toimivat riippumatta palvelimesta samoin eri tunnuksille.

## Historia
Vivaldi sai alkunsa virtuaalisena yhteisönä Opera-verkkoselaimen ympärille rakentuneen My Opera -yhteisön sulkeuduttua 2014. Myöhemmin tammikuussa 2015 Vivaldi Technologies julkaisi teknisen ennakon Vivaldi-selaimesta.

## Ominaisuudet
Vivaldissa on minimalistinen käyttöliittymä, jota käyttäjä voi muokata. Käyttäjä voi halutessaan vaihtaa esimerkiksi selaimen taustan väriä, osoitepalkin ja välilehtien paikkaa sekä aloitussivua. Vivaldissa tulee mukana sisäänrakennettu mainosten-, pop-up-ikkunoiden ja seurrannanesto. Ne estävät sivuja näyttämästä käyttäjälle mainoksia ja suojaavat käyttäjää tämän toiminnan seuraamiselta. Selaimessa on myös sähköpostiasiakasohjelma, kalenteri ja kääntäjä, joka kykenee kääntämään nettisivuja automaattisesti ilman kolmannen osapuolen sekaantumista.

Vivaldin kilpailuvaltteja ovat kyky asettaa useampi välilehti samaan aikaan näkyville samassa selainikkunassa sekä mahdollisuus lisätä välilehdille ja kirjanmerkeille merkintöjä ja kommenteja. Vivaldi sisältää myös tuen hiirieleille sekä mahdollisuuden selaimen yläpalkin piilottamiseen jättäen sisällölle enemmän tilaa näytöllä. Selain tukee horrostilaa yksittäisille välilehdille ja välilehtipinoille. Tämä vapauttaa taustalla olevilta välilehdiltä resursseja aktiivisessa käytössä oleville välilehdille.

## Markkinaosuus
Versiossa 2.10 Vivaldi muutti käyttäjäagenttinsa toimintaa niin, että se näyttäytyy geneerisenä Chromium-pohjaisena selaimena. Tämä tarkoittaa, että Vivaldi ei näyttäydy uniikkina selaimena ja täten sen käytöstä ei ole luotettavaa dataa.

## Lähteet
Voyager (selain)

**Voyager** on WWW-selain AmigaOS:lle. Muita vastaavia olivat mm. AWeb, IBrowse.
*Voyager NG* versio 2.70 on saatavilla Aminet-ohjelma-arkistosta.

Myös QNX-käyttöjärjestelmälle on samanniminen selain, jolla ei kuitenkaan ole mitään yhteistä Amiga-version kanssa.

## Vaatimukset
* AmigaOS 3.0

## Lähteet
NetSurf

**NetSurf** on avoimen lähdekoodin verkkoselain.
Selain on tuettu alustoilla kuten RISC OS, BeOS, Haiku, AmigaOS, Atari TOS ja Mac OS.

Projekti on aloitettu huhtikuussa 2002 johtuen RISC OS:lle saatavien selaimien puutteista. GTK-versio on aloitettu vuonna 2004 ja se toimii useilla Unixin kaltaisilla käyttöjärjestelmillä.

## Lähteet
Mt Eden

**Mt Eden** (tunnettu myös nimellä **Mt. Eden** ja aikaisemmin nimellä **Mt Eden Dubstep**) ovat Jesse Cooperista ja Harley Raynerista koostuva dubstepia ja elektronista tanssimusiikkia tuottava duo Uudesta-Seelannista. Mt Edenin tunnetuimpia kappaleita ovat muun muassa ”Sierra Leone” (remix Freshlygroundin ”I’d Like” -kappaleesta), heidän remixinsä Deleriumin kappaleesta ”Silence” sekä heidän remixinsä Lisa Miskovskyn kappaleesta ”Still Alive”.

Mt Eden alkoi saamaan suosiota heidän remixatessaan Freshlygroundin ”I’d Like” -kappaleen, jolle he antoivat nimeksi ”Sierra Leone” ja joka levisi YouTubessa vuonna 2009. Mt Edenin YouTube-kanavalla on nykyään muun muassa yhteensä yli 100 miljoonaa videoiden näyttökertaa sekä yli 240 000 tilaajaa. Heillä on myös yli 315 000 tykkäystä heidän Facebook-sivullansa. Mt Eden on allekirjoittanut levytyssopimuksen Ultra Musicin kanssa. 

## Diskografia

### Albumit

**Mt Eden Album* (2009)
**MEDS* (2010)
**Sierra Leone (Remixes)* (2013)
**Walking on Air EP* (2013)
**Chasing (Remixes)* (2014)

## Lähteet
Aminet

**Aminet** on maailman suurin Amiga-aiheisten ohjelmien ja tiedostojen arkisto, joka on aloitettu vuonna 1992. Arkiston ylläpitäjäksi asetettiin Urban Dominik Müller.

Arkistoa on alusta lähtien ylläpidetty useiden yliopistojen FTP-palveluissa, arkistoa on saanut CD-ROM:lla ja se on saatavilla verkkosivujen kautta.

Kaupallisia ohjelmistoja tekevät yritykset ovat julkaisseet rajoitettuja *demo*-versioita ohjelmistaan Aminetissä, mutta myös täysin toimivia rajoittamattomia versioita. Esimerkiksi Cloanto on julkaissut Personal Paint -ohjelman täyden version kaikkien saataville Aminetissä.

## Lähteet

## Aiheesta muualla
* Aminet
Agnus Dei (Barber)

**Agnus Dei** (*Jumalan karitsa*) on yhdysvaltalaisen säveltäjän Samuel Barberin kuorosävellys. Se on Barberin oma sovitus kuuluisasta Adagio jousille -teoksestaan. B-mollissa oleva musiikki kestää noin kahdeksan minuuttia.
IBrowse

**IBrowse** on WWW-selain AmigaOS:lle. Muita vastaavia olivat mm. AWeb, Voyager.

## Vaatimukset

Käyttöä varten minimivaatimukset IBrowse 2.3 versiolle:
* Kickstart 3.0
* MC68020 tai parempi
* 5 MB vapaata muistia (6 MB AmiSSLv2:lle)
* MUI 3.8

## Lähteet
AWeb

**AWeb** on WWW-selain AmigaOS:lle. Muita vastaavia olivat mm. IBrowse, Voyager.

Selaimen on alun perin kehittänyt Yvon Rozijn. Selainta levitettiin AmigaOS 3.9 version mukana ja on sen jälkeen julkaistu avoimen lähdekoodin projektina.

## Aiheesta muualla

* Amitrix verkkosivu

## Lähteet
Brita Klemetintytär

**Brita Klemetintytär** (1621 – 1700, Tornio), oli suomalainen postimestari. Hänen uransa sijoittui entisen sukukeskeisen ja uuden ammattikuntapohjaisen virkamiesjärjestelmän taitekohtaan.

## Elämäkerta
Brita Klemetintytär oli valtiopäivämies ja postimestari Clemet Öndassonin tytär. Hän oli naimisissa tullimiehen ja myöhemmin postimestari Per Olofsson Näbbin kanssa, joka hukkui laivan haaksirikossa vuonna 1671. Miehensä kuoleman jälkeen Brita Klemetintytär toimi tämän seuraajana Tornion postimestarina vuodet 1672–1700.

## Lähteet
* 
* 

### Viitteet

## Kirjallisuutta
* 
* 
* 
* Jutikkala, Eino, Nurmio, Yrjö ja Osmonsalo, Erkki*, Suomen postilaitoksen historia 1638−1938 1. Ruotsin vallan aika* (1938)
* J.-P. Pietiäinen, *Suomen postin historia* I–II (1988)
* J.-P. Pietiäinen, *Den finska postens historia* (lyhennetty laitos 1988)
* I. Mäntylä, Tornio − kaupunki. *Tornionlaakson historia II. 1600-luvulta vuoteen 1809* (1993).
Somersetin metroasema

**Somerset** on Singaporen Mass Rapid Transit -metrojärjestelmän asema Singaporen keskusta-alueella 313@Somerset-kauppakeskuksen alla. Sitä käyttävät North South Linen junat. Se avattiin 12. joulukuuta 1987.

## Junat

## Lähteet

## Aiheesta muualla

* Somersetin metroasema Singaporen liikennelaitoksen sivuilla
Dhoby Ghautin metroasema

**Dhoby Ghaut** on Singaporen Mass Rapid Transit -metrojärjestelmän asema Orchard Roadin itäpäässä Singaporen keskusta-alueella. Se avattiin North South Linen asemana 12. joulukuuta 1987. Vaihtoyhteys North East Linelle avautui 20. kesäkuuta 2003 ja Circle Linelle 17. huhtikuuta 2010.

Dhoby Ghaut on MRT:n suurin asema ja ainoa asema, jonka kautta kulkee kolme eri linjaa.

## Junat

## Lähteet

## Aiheesta muualla

* Dhoby Ghautin metroasema Singaporen liikennelaitoksen sivuilla
Pavel Šiško

**Pavel Ignatjevitš Šiško** (, 1893 Grodnon kuvernementin Pružanyn kihlakunnan Šenin kylä – 1941 Taškent) oli venäläinen sosialistivallankumouksellinen.

Valkovenäläiseen talonpoikaisperheeseen syntynyt Šiško kävi kansakoulun, opiskeli maatalouskoulussa ja suoritti kansankoulunopettajan tutkinnon vuonna 1912. Vuodesta 1914 lähtien hän palveli Venäjän laivastossa. Sosialistivallankumouksellisten toimintaan jo aiemmin osallistunut Šiško valittiin vuonna 1917 Helsingin sotilasneuvoston ja puolueen toimeenpanevan keskuskomitean jäseneksi. Hän oli yksi Helsingin vasemmistososialistivallankumouksellisten johtajista ja osallistui *[[Sotsialist-revoljutsioner]]* -lehden toimittamiseen.

Lokakuun vallankumouksen jälkeen bolševikkien johtama Suomen aluekomitea nimesi 8. marraskuuta 1917 matruusi Šiškon uudeksi Suomen kenraalikuvernööriksi ja metallityömies Jukka Rahjan hänen apulaisekseen. Suomea hallinnut Setälän senaatti kieltäytyi kuitenkaan tunnustamasta Šiškoa kenraalikuvernööriksi. Kansankomissaarien neuvosto peruutti päätöksen ja nimesi 4. joulukuuta itse aluekomitean edustamaan Neuvosto-Venäjää Suomessa. 

Vuoden 1918 alussa Šiško toimi Venäjän toimeenpanevan keskuskomitean jäsenenä ja osallistui puna-armeijan järjestämiseen. Heinäkuun kapinan jälkeen hän johti sosialistivallankumouksellisten maanalaista toimintaa. Šiško pidätettiin vuonna 1920 ja tuomittiin viideksi vuodeksi vankeuteen. Paettuaan vankilasta hän matkusti Kiovaan, jossa hänet valittiin kaupunkineuvoston jäseneksi.

Šiško lopetti toimintansa sosialistivallankumouksellisissa vuonna 1922. Hänet armahdettiin ja hyväksyttiin Neuvostoliiton kommunistisen puolueen jäseneksi. Siviililennoston vartioston tarkastajana työskennellyt Šiško pidätettiin tammikuussa 1938 ja tuomittiin sosialistivallankumouksellisen menneisyytensä ja neuvostovastaisen agitaation takia kolmeksi vuodeksi pakkotyöhön. Hänet vapautettiin vuonna 1940.

## Lähteet
Kenttäkelpoisuus

**Kenttäkelpoisuus** on sotilastermi, jolla tarkoitetaan yksilön fyysistä kuntoa ja ampumataitoa sekä taitoa liikkua kaikissa taistelukentän oloissa tehtävän mukaisesti varustettuna eri vuoden ja vuorokauden aikoina. 

Kenttäkelpoisuus jakautuu useaan eri osa-alueeseen:
* **Kuntoindeksi**
** Kestävyystestit
*** Cooperin testi
*** PP-ergometri
** Lihaskuntoindeksi
*** Istumaannousu
*** Etunojapunnerrukset
*** Vauhditon pituushyppy
* **Kenttätaidot**
** Ammunta
** Suunnistus
* **Marssisuoritus**

## Kenttäkelpoisuuden merkitys reserviläiselle
Reserviläisten osalta kenttäkelpoisuus on yksi osatekijöistä, jotka otetaan huomioon, kun mietitään reserviläisen sodanajansijoitusta ja mahdollisia reservin ylennyksiä.  Reserviläisurheiluliitto järjestää reserviläisten kenttäkelpoisuusarviointeja.  Vuoden 2019 aikana vaatimuksia muutetaan tehtäväkohtaisiksi.

## Lähteet
Raatihuoneentori (Tartto)

**Raatihuoneentori** (Raekoja plats) on tori Tarton keskustassa Virossa. Se on saanut nimensä sen laidalla olevasta kaupungin keskeisestä symbolista raatihuoneesta, joka on rakennettu 1789.

Tori oli 1700-luvulla nimeltään der Grosse Markt eli Suurtori ja kaupungin tärkein tori. Suihkulähde suutelevine opiskelijoineen (*Suudlevad tudengid*, Mati Karmin) on ollut torilla vuodesta 1998. Raatihuoneen tornikellot soivat päivittäin. 

Tori kapenee Emajoelle päin, ja näin syntyy näköharha, joka saa torin näyttämään todellista suuremmalta. Torin varrella on Barclay de Tollyn talo eli niin sanottu Vino talo, jossa on Tarton taidemuseo. Siellä on myös matkailuneuvonnan piste.

Torilta johti aiemmin joen yli Kivisilta, joka tuhoutui toisessa maailmansodassa mutta on edelleenkin kaupungin keskeisiä symboleita, jonka pienoismalli on rannassa Kaarsillan vieressä.

## Lähteet

## Aiheesta muualla
Jotos

Jotos on maastossa järjestettävä partiotaitokilpailu, jossa mitataan osallistujien kenttäkelpoisuutta. Jotosten kehittämisestä vastaa Reserviläisurheiluliitto.

## Historiaa
Jotokset kehitettiin aikana, jolloin sodanjälkeiset rauhanehdot rajoittivat suomalaisten reserviläisten sotilaallista harjoittelua. Niiden perinteet polveutuvat suojeluskuntien vastaavista harjoittelumuodoista. Jotokset määriteltiin siviilivarustein tapahtuviksi erätaitokilpailuiksi, joissa partiot suunnistavat omatoimisesti rastilta toiselle maastossa, kantaen mukanaan omia varusteitaan. Rasteilla mitataan tyypillisiä kenttäkelpoisuustaitoja. Nykyään jotosten kytköstä reserviläistoimintaan ei enää tarvitse peitellä ja osa tehtävistä on luonteeltaan sotilaallisia. 

## Kilpailun tavoitteet
Jotoksella on tarkoituksena mitata osallistuvien partioiden kenttäkelpoisuutta. Rastilta toiselle liikkuminen, vuoden ajasta riippuen joko jalan tai suksilla, mittaa partion marssi- ja suunnistustaitoja. Rasteilla mitataan muita reserviläisen kannalta oleellisia taitoja ja tietoja, kuten partion toimintaa tai tulenjohtoa. Jotoksilla on myös koulutuksellinen näkökulma. Pienissä tapahtumissa palaute voi tulla välittömästi partion suorituksen jälkeen, mutta isommissa tapahtumissa järjestäjä antaa tehtävien oikeat vastaukset joko kirjallisesti tai nykyisin yhä useammin netin kautta partion tultua maaliin.

## Valtakunnalliset jotokset
Reserviläisurheiluliitto RESUL järjestää kaksi valtakunnallista jotosta, syys- ja talvijotos, joihin osallistuu partioita sekä ympäri Suomea, että ulkomailta. 

## Lähteet
Raatihuoneentori

**Raatihuoneentori** tarkoittaa esimerkiksi seuraavia:

* Raatihuoneentori, tori Kööpenhaminassa
* Raatihuoneentori, tori Tallinnassa
* Raatihuoneentori, tori Tartossa
* Raatihuoneentori, tori Viipurissa
William Coe

**William Wesley Coe Jr.** (8. toukokuuta 1878 Boston – 24. joulukuuta 1926 Bozeman) oli yhdysvaltalainen kuulantyöntäjä ja olympiamitalisti.

Coe osallistui olympialaisiin kaksi kertaa, vuosina 1904 ja 1908. Vuoden 1904 kisoissa St. Louisissa hän voitti hopeaa kuulantyönnössä. Vuoden 1908 olympialaisissa Lontoossa Coe osallistui sekä kuulantyöntöön sijoittuen neljänneksi että köydenvetoon, jossa Yhdysvaltojen joukkue sijoittui viidenneksi.

Coen työnsi ennätyksekseen tuloksen 15,05 metriä vuonna 1905. Lisäksi hänen tuloksensa 14,40 metriä vuoden 1904 olympialaisissa ylitti silloisen olympiaennätyksen.

## Lähteet
John Biller

**John Arthur Biller** (14. marraskuuta 1877 – 26. maaliskuuta 1934 New York) oli yhdysvaltalainen vauhdittomiin hyppylajeihin erikoistunut yleisurheilija ja olympiamitalisti.

Biller osallistui olympialaisiin kaksi kertaa, vuosina 1904 ja 1908. Vuonna 1904 St. Louisissa hän saavutti vauhdittomassa pituushypyssä pronssia, minkä lisäksi hän sijoittui vauhdittomassa korkeushypyssä neljänneksi ja kiekonheitossa viidenneksi. Vuoden 1908 olympialaisissa Lontossa Biller sijoittui jaetulle hopealle vauhdittomassa korkeushypyssä, minkä lisäksi hän oli vauhdittoman pituushypyn neljäs.

Biller teki ennätyksikseen vauhdittomassa pituudessa tuloksen 3,26 metriä vuonna 1904 sekä vauhdittomassa korkeudessa tuloksen 1,55 metriä vuonna 1908.

## Lähteet
Asetomaitohappo

**Asetomaitohappo** (C5H8O4) on karboksyylihappo, joka sisältää myös hydroksyyli- ja karbonyyliryhmät. Yhdiste esiintyy tärkeänä välituotteena haarautuneiden aminohappojen valiinin ja leusiinin biosynteesissä kasveissa, sienissä ja bakteereissa.  

Asetomaitohappoa muodostuu palorypälehaposta kondensaatioreaktiolla, jota katalysoi asetolaktaattisyntaasientsyymi. Valiinin ja leusiinin biosynteesissä asetomaitohappo pelkistetään ja isomeroidaan dihydroksi-isovaleriaanahapoksi ketoli-happoreduktoisomeraasin katalysoimana. Asetomaitohappo on suhteellisen pysymätön ja dekarboksyloituu hitaasti diasetyyliksi. Oluen valmistuksessa tämä aiheuttaa makuvirheitä. Diasetyylin muodostumisen asetomaitohaposta ehkäisemiseksi oluen käymisprosessiin lisätään asetolaktaattidekarboksylaasia, joka dekarboksyloi asetomaitohapon asetoiiniksi, joka ei aiheuta makuvirheitä. 

## Lähteet
Horse Attack Sqwad

**Horse Attack Sqwad**, lyhyemmin H.A.S., on Tampereen Villilästä peräisin oleva yhtye, joka on suomi-grimeksi määrittelemänsä genren edelläkävijä ja synnyttäjä. Ryhmä on ollut aktiivinen vuodesta 2007 asti. H.A.S. on tunnettu suorasukaisesta ja nopeatempoisesta hevosaiheisesta rap-musiikistaan sekä hevosnaamareissa esiintymisestä. Yhtyeen jäsenistöön kuuluvat Hevoskuiskaaja, V65, Sylvester Stallion sekä Kavio-Milton. Entisiä jäseniä ovat Nuori Heppa, Santeri Dahlia sekä Headless Horsedick. Horse Attack Sqwadin jäsenien todellisia henkilöllisyyksiä ei ole koskaan virallisesti paljastettu, ja yhtye toimiikin anonyymisti ja käyttää aina julkisesti esiintyessään kasvot peittäviä hevosnaamareita. Yhtye itse on sanonut naamariensa olevan palvomansa "Suuren Yli-Hevosen kanavointiin valjastettua rituaaliesineistöä”. 

Kaikki bändin tähän mennessä tehty tuotanto käsittelee enemmän tai vähemmän hevosia. Horse Attack Sqwad julkaisi itse omakustanteena ensimmäisen äänitteensä, *[[Hirnuntaa, heinää ja muutama hevonperä]]* -EP:n vuonna 2007. Se oli ensimmäinen koskaan tyylipuhdasta suomi-grimeä sisältänyt EP. Överdog julkaisi ensimmäisen Horse Attack Sqwadin pitkäsoiton, *[[Älä koske mun hevoon]]* -nimisen albumin toukokuussa 2015, ja se oli kautta aikojen ensimmäinen suomi-grimeksi määriteltävä pitkäsoitto. Levy nousi ilmestymisviikollaan Suomen virallisella listalla sijalle 11 ja pysyi siellä yhteensä neljä viikkoa putkeen. Horse Attack Sqwadin toinen albumi *[[Suuren Yli-Hevosen armosta]]* julkaistiin 2.3.2018 ja se oli ilmestymisviikollaan Suomen kuudenneksi myydyin fyysinen äänite ja virallisella albumilistalla sijalla 38.

## Diskografia
### Albumit
**Omakustanne**
* *[[Hirnuntaa, heinää ja muutama hevonperä EP]]* (2007)

**Överdog**
* *[[Älä koske mun hevoon]]* (2015)
* *[[Suuren Yli-Hevosen armosta]]* (2018)
* *[[Heikot sortuu hevon tiellä]]* (2021)

* Mummoni muni mun tammani (2023)

* Pää Irti (2025)
Pajukuja

**Pajukuja** () tarkoittaa pajuista istutettua puukujaa. Ne ovat yleisiä Ruotsissa Skånen tasankoseuduilla ja tyypillisiä Söderslättin tasangolle.

Pajukujia on historiallisesti istutettu maanteiden varteen ruokamullan eroosion estämiseksi. 1600-luvulla Tanskan kuningas Kristian IV määräsi istuttamaan pajupuita kaikkien Skånen teiden varsille. Pajut muodostivat tärkeän puunlähteen tasangolla, jossa oli muuten vain vähän puita. Tämän vuoksi pajuja istutettiin 1900-luvulle asti. Pajuja leikataan joka kolmas vuosi poistamalla sivuhaarat, jotta ne jatkaisivat kasvua ylöspäin. Pajukujat ovat selvinneet nykyaikaan asti lähinnä esteettisistä syistä.

Pajukujia on Skånen lisäksi ainakin Saksassa. Saksassa puumaiseksi kasvatettua pajua kutsutaan nimellä ”Kopfweide”. Jos pajua ei leikata ollenkaan,  se kasvaa pensasmaiseksi, Pajukoreja tekevät henkilöt leikkaavat pajun joka vuosi. Pajun oksan pitää olla yksivuotinen, ohut oksa. Vanhemmat ja paksut oksat katkeavat.

## Aiheesta muualla
Et hjørne af paradis

**Et hjørne af paradis** (;  tai *A Corner of Paradise*;  tai *Una esquina del paraíso*) on vuonna 1997 ensi-iltansa saanut Peter Ringgaardin ohjaama ja Erik Cronen tuottama tanskalais-ruotsalais-costaricalainen draamaelokuva, jonka pääosissa ovat Samuel Fröler ja Trine Pallesen. Ringgaard myös käsikirjoitti elokuvan John Bernsteinin ja Bob Fossin kanssa. *Et hjørne af paradis* sijoittuu 1950-luvulle, jolloin Nils ja Anna (Fröler ja Pallesen) tapaavat Ruotsissa, rakastuvat ja muuttavat Costa Ricaan aloittaakseen uuden elämän.

*Et hjørne af paradisin* tuotantoyhtiöinä olivat Nordisk Film, Søren Stærmose AB ja Nosara Productions. Elokuvaa kuvattiin Tanskan lisäksi myös Costa Ricassa ja Meksikossa. *Et hjørne af paradis* sai ensi-iltansa Tanskassa 29. elokuuta 1997 ja Ruotsissa 26. maaliskuuta 1999. Peter Ringgaard palkittiin Havannan elokuvajuhlilla Kuubassa Coral-palkinnolla ja OCIC-erikoispalkinnolla vuonna 1997.

## Näyttelijät

## Lähteet

## Aiheesta muualla
* 
* ''Et hjørne af paradis'' Tanskan elokuvainstituutin sivuilla 
* ''Et hjørne af paradis'' Ruotsin elokuvainstituutin sivuilla
Venäjän asutut paikat

**Venäjän asutut paikat** ovat Venäjän asutusta kuvaava aluejako. Asuttuja paikkoja () on kolmea tyyppiä. Väestönlaskennoissa niiden lukumäärät olivat seuraavan taulukon mukaiset.

## Katso myös
* Luettelo Venäjän kaupungeista
* Luettelo Venäjän kaupunkityyppisistä taajamista

## Aiheesta muualla
* Число районов, городских и сельских населенных пунктов по субъектам Российской Федерации  (Asuttujen paikkojen määrät federaatiosubjekteittain vuoden 2010 väestönlaskennassa)
Suomi-grime

**Suomi-grime** on suomalaisen grime-rap-yhtyeen Horse Attack Sqwadin kehittämä, yhtyeen musiikkia kuvaamaan tarkoitettu elektronisen rap-musiikin termi, joka on levinnyt yleiseen puhekieleen tarkoittamaan Suomessa tehtyä grime-musiikkia. Nykyisin aktiivisia suomi-grimeä tekeviä yhtyeitä on Horse Attack Sqwadin lisäksi mm. Töölön Ketterä, RPK sekä Khid.

## Suomi-grime-artisteja

* Horse Attack Sqwad
* J Riskit
* Aztra
* Julma-Henri
* RPK
* Aisti & Emeto
* Emesis
* Timi Lexikon
* DJ Kridlokk
* Khid
* Töölön Ketterä